title: Diu vi salvi Regina
text: An Diu vi salvi Regina eo kan broadel Korsika. Krouet e oa bet e 1676 en Italia gant ar beleg italian Francesco di Geronimo (1642-1716). Dont a ra an Diu vi salvi Regina eus ar Salve Regina, skrivet e latin e 1097 gant an eskob gall Adhemar di Monteil (~1055-1098).
  
  Dibabet e oa bet an Diu vi salvi Regina da gan broadel Korsika e-kerzh ur c'huzul e pieva Orezza d'an 30 a viz Genver 1735. Er c'huzul-se e oa bet distaget broad Korsika diouzh Republik Genova, embannet e oa bet he dizalc'hiezh ha kemeret he deus he flas dindan gwarez ar Werc'hez Vari.
  
  Daou gemm a vez graet e pozioù ar ganaouenn orin : tribolati zo bet lakaet e-lec'h disperati, ha nemici nostri e-lec'h nemici vostri.
  
  Daveennoù 
   Antonini, Paulu, L'origine di u Dio vi Salvi Regina - les origines du Dio vi Salvi Regina, Accademia corsa
   Midi di "Diu vi salvi Regina"
   Partitura-PDF di "Diu vi salvi Regina"
  
  Korsika
  Kanoù broadel